jkorsvik/nowiki_second_scrape_merged huggingface dataset:
Vilho Väisälä

Vilho Väisälä var en finsk meteorolog og professor ved Helsingfors universitet. Han utførte et banebrytende arbeid med konstruksjon av radiosonder. Han var i mange år sjef for firmaet Vaisala Oy, som leverer avansert meteorologisk utstyr.
Gjennom arbeidet sitt med radiosonder forsket han på oppdrift og oppdaget Brunt-Väisälä-frekvensen. Den britiske meteorologen David Brunt oppdaget denne svingingen uavhengig av Väisälä, og den er oppkalt etter begge. 


== Referanser ==


== Litteratur ==
Olli Lehto: Vilho Väisälä 1889–1969. Scientist, Inventor and Entrepreneur (PDF; 601 kB). The Finnish Academies of Technology, F. G. Lönnberg, Helsinki 2006
Karl-Erik Michelsen: Global Innovator. The Story of Vaisala, F. G. Lönnberg, Helsinki 2006. ISBN 978-952-91-9506-0
Orkanen Tor

Orkanen Tor var et ekstremvær som traff norskekysten 29. januar 2016, med orkan på de mest utsatte kyststasjonene fra Hordaland til Møre og Romsdal, og i Nord-Trøndelag – og en rekke steder i høyfjellet. På kysten hadde Kråkenes fyr 48,9 m/s, det høyeste som er registrert på norskekysten (men denne vindmåleren var ikke i drift under Nyttårsorkanen) – og vindkast på 61,7 m/s. I tillegg hadde noen kyststasjoner sterk storm. Indre lavlandsstrøk hadde betydelig mindre vind og mindre skader, men mange trær ble felt her også, hvorav noen også på Østlandet. Sent på kvelden meldte NVE at  30 000 husstander var strømløse, og at det ville bli flere. Pr. 9. februar var skadene anslått til 180 mill. kr i en oversikt som var ufullstendig, men forsikringsselskapene mente de like fullt var langt mindre enn etter orkanen Dagmar. Dette tilskrives bedre varsling, og at folk hadde forberedt seg bedre. I tillegg slo ikke vinden ned i lavlandet på Østlandet i samme grad som fryktet.


== Referanser ==
Port de Larrau

Port de Larrau (spansk: Puerto de Larrau; baskisk: Larraineko mendatea eller Uthurzéhétako-Lépoua i den lokale baskiske dialekten Zuberoa) er et 1 573 meter høyt fjellpass i de sentrale Pyreneene. Det danner overgangen mellom den tidligere provinsen Soule i fransk Baskerland og den spanske Valle de Salazar. Det vil si at den utgjør forbindelsen mellom departementet Pyrénées-Atlantiques og regionen Navarra. Over passet ruver den 2 017 meter høye Pic d’Orhy (på spansk Orhi).


== Strekning ==
Startende i Ochagavía (Navarra i Spania) er Port de Larrau 19,3 km lang med en 100 meter tunnel nær toppen. OVer denne distansen er stigningen 815 meter, et gjennomsnitt på 4,2 prosent, med et maksimum på 8 prosent.Når en kommer fra nord fører veien først gjennom dalen Gave de Larrau, deretter opp en bratt stigning til stedet Larrau på 630 moh. Her starter den egentlige passvegen som over en lengde på 7,3 km stiger drøye 700 høydemeter til den 1 362 m høye Col d’Erroymendi. Uten store høydeforskjeller følger veien deretter den østlige siden til Pic d’Orhy opp til 1 424 moh. De siste 1,5 km opp til passhøyden er bratt med tre kurver. Den spanske siden er mye flatere, til landsbyen Ochagavía på 758 moh. er det 19 km. Den øvre strekningen er 10,5 km lang med en høydeforskjell på 665 meter. Mellom landsbyen Larrau og toppen passerer klatringen over Col d’Erroymendi ved 1 362 meter.


== Tour de France ==
Port de Larrau har så langt stått to ganger på Tour de France-programmet, og er på grunn av den store stigninga klassifisert som Hors catégorie – den hardeste kategorien. I 1996 vant Richard Virenque 17. etappe til Pamplona. I 16. etappe under 2007-Touren nådde Vicente Garcia Acosta passhøyden først, tett fulgt av Juan Mauricio Soler som ledet forfølgergruppen.
		
		
		
		
		


== Referanser ==


== Eksterne lenker ==
Detaljert sammendrag av klatringen, engelsk
Høydeprofil, nordsiden Arkivert 28. august 2010 hos Wayback Machine.
Høydeprofil, sørsiden Arkivert 25. april 2012 hos Wayback Machine.
Center for Public Integrity

Center for Public Integrity (CPI) er en amerikansk ideell organisasjon stiftet i 1989 med formål å drive undersøkende journalistikk. Organisasjonen skal tjene demokratiet ved å avsløre maktmisbruk, korrupsjon og pliktforsømmelse som begås av fremtredende offentlige og private institusjoner. («To serve democracy by revealing abuses of power, corruption and betrayal of public trust by powerful public and private institutions, using the tools of investigative journalism.»)CPI var i 2016 en av USAs største uavhengige ideelle organisasjoner for undersøkende journalistikk, og vant i 2014 pulitzerprisen for sitt arbeid.


== International Consortium of Investigative Journalists (ICIJ) ==

Organisasjonen grunnla i 1997 International Consortium of Investigative Journalists (ICIJ). Nettverket var per november 2017 et samarbeid mellom mer enn 200 journalister i 70 land.I april 2016 avslørte ICIJ  de såkalte Panama-dokumentene.Dokumentene ble offentliggjort ved en lekkasje fra arkivene til det panamanske advokatfirmaet Mossack Fonseca. I november 2017 fulgte saken om de såkalte Paradise Papers, som blant annet avslørte at 120 toppolitikere over hele verden var knyttet til skatteparadiser.I oktober 2021 publisert ICIJ 12 millioner dokumenter som utgjør de såkalte Pandora papers.


== Referanser ==
Richard Schiff

Richard Schiff (født 27. mai 1955 i Bethesda) er en amerikansk skuespiller. Han er mest kjent for rollen som Toby Ziegler i TV-serien Presidenten, en rolle han fikk en Emmy-pris for.
Schiff er utdannet fra City College of New York. Etter utdanningen begynte han som teaterregissør, før han begynte med småroller i TV-serier. Gjennombruddet kom med Presidenten i 1999, der han spilte president Bartlets kommunikasjonsdirektør.Etter Presidenten gikk Schiff tilbake til teatret. Her har han spilt i oppsetninger som Smash! og Underneath the Lintel.


== Filmografi (utvalg) ==
1993 Ghost in the Machine
1997 Den tapte verden
2008 Last Chance Harvey
2009 Solitary Man
2010 Jentene fra Dagenham
2011 Johnny English Reborn
2013 Man of Steel


== Referanser ==


== Eksterne lenker ==
(en) Richard Schiff på Internet Movie Database 
(sv) Richard Schiff i Svensk Filmdatabas 
(da) Richard Schiff på Scope 
(fr) Richard Schiff på Allociné 
(en) Richard Schiff på AllMovie 
(en) Richard Schiff hos Turner Classic Movies 
(en) Richard Schiff hos The Movie Database 
(en) Richard Schiff hos Internet Broadway Database
Stongfjorden (bygd)

Stongfjorden er et tettsted og tidligere industristed innerst i Stongfjorden i Askvoll kommune i Sogn og Fjordane. 
I Stongfjorden ligger Stongfjorden bedehuskapell, Stongfjorden skole og Stongfjorden barnehage.
Den første aluminiumsfrabrikken i Norden, Stangfjorden Elektrokemiske Fabriker ligger i Stongfjorden og var i drift mellom 1908 og 1945.


== Kilder ==
British Aluminium Company
6984 STONGFJORDEN
Askvoll
Natronsjøen

Natronsjøen (cirka 600 moh.) er en grunn (i snitt cirka 50 cm dyp) endorheisk sodasjø med høy pH (10,5–12). Innsjøen ligger i hovedsak i det nordlige Tanzania, men en ørliten del av den strekker seg også over grensen til Kenya. Området der innsjøen ligger tilhører den østre Riftdalen og er et av Afrikas viktigste hekkeområder for flamingoer. Sør for innsjøen troner vulkanen Ol Doinyo Lengai. Internasjonalt har Natronsjøen status som både Ramsarområde og IBA-område, men innsjøen mangler nasjonal beskyttelse.Temperaturen rundt Natronsjøen er ofte over 40 °C, men den kan av og til nå opp i 60 °C, noe svært få arter tåler. Natronsjøen får i hovedsak tilsig fra den sørlige Ewaso Ng'iroelva. Innsjøen varierer mye i størrelse på grunn av tørketiden. Etter hvert som vannstanden synker med tørken, øker saliniteten i vannet, og med dét øker også produksjonen av halofile mikroorganismer, som blågrønnbakterier. Dette er primærnæring for de høyt spesialiserte filteretende flamingoene. Dvergflamingoen (Phoeniconaias minor) har denne innsjøen som et av sine primære hekkeområder, og kan opptre her i horder på én million individer. Det skjedde blant annet i 1957.Den største trusselen mot Natronsjøen som habitat for hekkende fugler er planer om å åpne opp for gruvedrift etter de rike mineralforekomstene der. I så måte ledet BirdLife International i 2007–2009, med støtte fra Lake Natron Consultative Group (en koalisjon av 56 institusjoner), en kampanje mot storskala gruvedrift der etter mineraler, som endte med suksess. De viktige hekkeområdene regnes imidlertid ikke som sikret for framtiden, så det er fortsatt stort fokus på hva lokale myndigheter gjør framover.


== Referanser ==


== Eksterne lenker ==
(en) Lake Natron – kategori av bilder, video eller lyd på Commons
Sarawatfjellene

Sarawatfjellene eller Sarat (arabisk جبال السروات) er en fjellkjede som går parallelt til vestkysten av Den arabiske halvøy og er blant de mest markante geografiske områdene på halvøya. Fjellkjeda er den største på Den arabiske halvøy. Fjellene er hovedsakelig nakne, men kan ha noe vegetasjon. Mange av toppene er geologisk forholdsvis unge og spisse, mens andre er jevnere på grunn av forvitring. 
Sarawat starter ved grensen til Jordan i nord til Adenbukta i sør og går gjennom Saudi-Arabia og Jemen. Den nordlige halvdelen av fjellkjeden kalles Sarat al-Hejaz er sjelden over 2 100 moh., mens de midtre og sørlige delene (Sarat 'Asir og Sarat al-Jemen) har høyder på over 3 300 moh.

Den nordlige delen går fra rundt nord for Ta'if gjennom det vestlige Saudi-Arabia fram til sørenden av Saudi-Arabia. Noen hevder at fjellene i Libanon og vestlige Syria er et fraspring av denne fjellkjeden. Det er i hovedsak et noe høyereliggende område enn resten av Saudi-Arabia, med unntak av Asir, og en finner flere obskure landformer her. Høyden er i snitt rundt 1 200 til 2 000 meter over havet, mens de høyeste toppene er rundt 2 400 moh. 
Etter Medina virker fjellkjeden å løse seg opp før den dukker opp tilbake omkring Ta'if. Lenger sør, nedenfor Ta'if, ligger den saudiarabiske Asir-regionen, hvor høye fjell når opp til nær 3 000 meter. Jabal Sawda blir sagt å være det høyeste på 2 982 meter over havet. Selv denne delen av Sarawatfjella er omtrent som en stor klippe som strekker seg opp fra kystsletten Tihamah. 

Nær grensen til Jemen begynner Sarawat å spre seg ut til individuelle topper, og Hejaz heller gradvis oppover mot det jemenittiske platået. Alle fjellene over 3 000 moh ligger i Jemen. Det høyeste av disse er Jabal an Nabi Shu'aib, som er det høyeste fjellet på Den arabiske halvøya. Det har en høyde på 3 666 moh. og ligger nær hovedstaden Sana'a. I Jemen er Sarawat delt mellom de vestlige og sentrale høylandene, hvor de vestlige høylandene får rikelig med nedbør, mer enn noen annet sted på halvøya, og det sentrale høylandet har de høyeste fjellene på hele halvøya. En særdeles dramatisk del av de jemenittiske Sarawatfjellene er Harazfjellene, hvor et par av toppene er 3 000 moh. Noen av fjellene har primærfaktor på mer enn 1 500 m.   
Geologisk er Sarawat er en del av det arabiske skjoldet, og består hovedsakelig av vulkanske bergarter. Vestsiden faller bratt ned til kysten av Rødehavet, mens østsiden av fjellkjeden heller slakt nedover og blir krysset av wadiar, hvor det finnes noe jordbruk, særlig på sørsiden av Sarawat, hvor fjellsiden får monsun.
Av byer i Sarawat finner en Mekka, som ligger i en dal omtrent midt i Sarawatfjella, og den jemenittiske hovedstaden San'a, som ligger nær noen av de høyeste fjellene i Sarawat.


== Se også ==
Hijazfjella


== Kilder ==
Library of Congress Country Study: Saudi-Arabia
Tyskland, anno null

Tyskland, anno null (italiensk originaltittel: Germania anno zero) er et tysk-italiensk krigsdrama fra 1948 regissert av Roberto Rossellini. Filmen skildrer etterkrigstidens Berlin under de alliertes okkupasjon av Tyskland. Sentralt i handlingen står Edmund, en 12-årig gutt som strever med å skaffe mat til familien. Han pleier kontakt med en tidligere lærer som fremdeles har tro på nazismen, noe som skal få tragiske konsekvenser. Filmen har en neorealistisk stil og regnes som den tredje filmen i Rosselinis uoffisielle krigstrilogi. De to første er Rom - åpen by og Befrielsens tid.
Tyskland, anno null har blitt beskrevet som «en misantropisk samtidsskildring av et folkeslag som lot seg drive ut i katastrofen, etter å ha blitt forført av en fordervet ideologi».Filmen har fått 95 %på Rotten Tomatoes.


== Handling ==
Den tolv år gamle Edmund Köhler bor i et ødelagt Berlin okkupert av de allierte, sammen med hans syke, sengeliggende far og hans to voksne søsken, Eva og Karl-Heinz. Eva klarer å skaffe sigaretter fra soldater fra de allierte styrkene, men hun motstår vennenes råd om å prostituere seg. Karl-Heinz deres eldste sønn, som slåss under verdenskrigen, nekter nå å registrere seg hos politiet og få rasjoneringskort fordi han er redd for hva som kan skje hvis politiet finner ut at han slåss for Nazi-Tyskland til den bitre slutt.
Edmund gjør det han kan for familien sin, forsøker å finne arbeid og selger varer på en svartebørs, til tross for sin unge alder. En vennlig lege klarer å få Mr. Köhler innlagt på sykehus, hvor han får mye bedre sunn mat. Dette avlaster noe av presset på familien hans. Når Edmund går til faren sin, forteller faren at han har vurdert selvmord - men mangler tapperhet til å gjennomføre det. Faren mener at han er en byrde, og at det ville være bedre om han var død. Få dager senere blir faren utskrevet fra sykehus, og kommer hjem til familien sin. Edmund forgifter en kopp te rett før politiet raider leiligheten deres, og arresterer Karl-Heinz. Faren dør samtidig som hans eldste sønn sitter i varetekt. Alle antar at dødsfallet skyldes underernæring og sykdom. Når Karl-Heinz kommer tilbake, blir han knust av nyheten.


== Roller ==
Edmund Moeschke - Edmund Kohler
Ernst Pittschau - Mr. Kohler
Ingetraud Hinze - Eva Kohler
Franz-Otto Krüger - Karl-Heinz Kohler
Erich Gühne - Herr Henning, den (tidligere) læreren


== Referanser ==


== Eksterne lenker ==
(en) Tyskland, anno null på Internet Movie Database 
(sv) Tyskland, anno null i Svensk Filmdatabas 
(da) Tyskland, anno null i Danmark Nationale Filminstitut 
(fr) Tyskland, anno null på Allociné 
(nl) Tyskland, anno null på MovieMeter 
(en) Tyskland, anno null på AllMovie 
(en) Tyskland, anno null på Turner Classic Movies 
(en) Tyskland, anno null på Rotten Tomatoes
Befrielsens tid

Befrielsens tid  (italiensk originaltittel: Paisà) er en italiensk spillefilm fra 1945 regissert av Roberto Rossellini. Handlingen er lagt til Italia under andre verdenskrig.


== Referanser ==


== Eksterne lenker ==
(en) Befrielsens tid på Internet Movie Database 
(sv) Befrielsens tid i Svensk Filmdatabas 
(da) Befrielsens tid i Danmark Nationale Filminstitut 
(fr) Befrielsens tid på Allociné 
(nl) Befrielsens tid på MovieMeter 
(en) Befrielsens tid på AllMovie 
(en) Befrielsens tid på Turner Classic Movies 
(en) Befrielsens tid på Rotten Tomatoes
John Marshall (andre betydninger)

John Marshall er navnet til flere personer:

John Marshall - amerikansk politiker og jurist
John Marshall (amerikansk fotball) - trener i amerikansk fotball
John Marshall (svømmer) - australsk svømmer
John Marshall (seiler) - amerikansk seiler
Erik de la Rose

Erik de la Rose (født 9. juni 1993 i Arvika) er en svensk ishockeyspiller som spiller for den norske klubben Storhamar.


== Referanser ==


== Eksterne lenker ==
(en) Erik de la Rose – Eliteprospects.com
Ramón Fonseca

Ramón Fonseca Mora (født 14. juli 1952) er en panamansk forfatter og advokat. Han gikk i 1986 sammen med Jürgen Mossack i advokatfirmaet Mossack Fonseca i Panama. Advokatfirmaet kom 3. april 2016 i nyhetene over hele verden, ved offentliggjøringen av de såkalte Panama-dokumentene.
Etter fullført skolegang, blant annet på La Salle College, studerte Fonseca jus og samfunnsfag i Panama og ved London School of Economics. Fonseca arbeidet deretter seks år ved FN i Genève. Han har tjenestegjort som rådgiver for regjeringene til Ricardo Martinelli og Juan Carlos Varela.Fonseca har for sitt forfatterskap to ganger mottatt Ricardo Miro-prisen.


== Referanser ==
Institute of Museum and Library Services

Institute of Museum and Library Services (IMLS) er en amerikansk føderal etat som gir økonomsisk støtte til museer og biblioteker. IMLS ble opprettet ved lov i 1996 og er en sammenslåing av Institute of Museum Services, som hadde eksistert siden 1976, og Library Programs Office, som hadde vært del av Utdanningsdepartementet siden 1956
IMLS har 65 ansatte og hovedkontor i Washington, DC.


== Referanser ==


== Eksterne lenker ==
Nettsted
Yoshi’s Island

Super Mario World 2: Yoshi's Island (japansk: スーパーマリオ ヨッシーアイランド, Sūpā Mario: Yosshī Airando) er et plattformspill utviklet og publisert av Nintendo for Super Nintendo Entertainment System.
Spillet ble publisert i Japan i august 1995, og i Nord-Amerika og Europa i oktober samme året. Spillet skiller seg ut fra tidligere spill i Super Mario-serien i og med at man bare styrer Yoshi, som frakter spedbarns-Mario gjennom varierende omgivelsene.Yoshi's Island har blitt omlagd og gitt ut på nytt på Game Boy Advance under navnet Yoshi's Island: Super Mario Advance 3.


== Handling ==
Historien begynner når Kamek, en Magikoopa som tar vare på en ung Bowser, angriper en stork som skal levere baby-brødrene Mario og Luigi. De lykkes med å kidnappe Baby Luigi, men Baby Mario faller ned fra himmelen og lander på en Yoshi - en vennlig dinosaur. Spilleren kontrollerer en av mange Yoshier, som bytter på å reise gjennom 48 nivåer over seks verdener for å redde Baby Luigi og gjenforene Mario og Lugigi. Yoshi samler også mynter for å tjene ekstra liv, og beholder sin lange tunge for å gripe fiender på avstand fra Super Mario World.
Svelgede fiender kan spyttes ut igjen som prosjektiler umiddelbart, eller lagres for senere bruk som et egg. Spilleren kan sikte og skyter eggene mot forskjellige hindringer. Eggene kan også sprette mot ulike overflater i miljøet. Opptil seks egg kan lagres på denne måten. Yoshi kan også spise enkelte gjenstander, for eksempel en vannmelon som lar Yoshi skyte frø fra munnen som et maskingevær. Andre "power-ups" kan forvandle Yoshi til en bil, helikopter eller en ubåt. Yoshi kan også miste et liv umiddelbart, hvis den kommer i kontakt med forskjellige hindringer. Hvis spilleren perfeksjonerer alle de åtte nivåene i hver enkelt verden ved å få tak i samtlige blomster, røde mynter og med 30 sekunder eller mer igjen på tidtakeren, skal to skjulte nivåer låses opp i spillet.


== Noter ==


== Referanser ==


== Eksterne lenker ==
(en) Super Mario World 2: Yoshi's Island hos MobyGames 
(en) Super Mario World 2: Yoshi's Island på Internet Movie Database 
(en) Super Mario World 2: Yoshi's Island hos Giant Bomb 
(en) Super Mario World 2: Yoshi's Island hos Internet Game Database 
(en) Super Mario World 2: Yoshi's Island hos GameSpot 
(en) Super Mario World 2: Yoshi's Island hos VGMdb 
(en) Super Mario World 2: Yoshi's Island hos GameFAQs
The Elder Scrolls: The Infernal City

The Infernal City er en fantasybok av Greg Keyes, gitt ut av forlaget Del Rey 24. november 2009. Det er den første av to bøker basert på The Elder Scrolls-serien.Boken handler om Annenïg, en ung jente, og en flygende by som heter Umbriel. 40 år etter Oblivion Crisis dukker denne ukjente massen opp ved kysten av Black Marsh under en kraftig storm. Annaïg blir kjent med Glim, en argonian, som følger henne på reisen.


== Referanser ==
Sylvia Rauan

Sylvia Margareth Rauan (født 1965 i Halden) er en norsk/svensk skuespillerinne.
Rauan vokste opp i Halden, tok eksamen ved videregående skole og rakk å scenedebutere i Brageteaterets oppsetning av Klaus Hagerups De kaller oss pøbler før hun forlot Norge. Hun studerte ved Teaterhögskolan i Stockholm (1989-1992) og har etter studiene levd i Sverige. Hun har arbeidet ved Riksteatern, Unga Klara, Stockholms stadsteater, Teater Plaza, Upsala Stadsteater Judiska Teatern, Göteborg Stadsteater og Dramaten. Hun har fått positiv omtale for sin medvirkning i radioprogrammet Clownen luktar bensin på Sveriges Radio P3.
Sylvia Rauan er gift med skuespilleren Simon Norrthon.


== Filmografi (utvalg) ==
1980 – Anette
1996 – Bengbulan
2000 – Sleepwalker
2001 – Humorlabbet (TV-serie)
2003 – Kommer du med mig då?
2004 – Lokalreportern
2006 – Babas bilar


== Referanser ==


== Eksterne lenker ==
(en) Sylvia Rauan på Internet Movie Database 
(sv) Sylvia Rauan i Svensk Filmdatabas 
(en) Sylvia Rauan på AllMovie
La-Z-Boy

La-Z-Boy, Inc. er en amerikansk møbelfabrikant med hovedkontor i Michigan. Selskapet fabrikerer møbler for privatmarkedet, herunder stoppede lenestoler, sofaer og sovesofaer.
Møbler fra La-Z-Boy selges i tusenvis av forretninger i USA og Canada og blir fabrikert og distribuert under lisens i andre land, inkludert Storbritannia, Tyskland, Indonesia, Italia, Japan, Mexico, New Zealand, Tyrkia og Syd-Afrika.
Selskapet har mer enn 11 000 ansatte.


== Referanser ==


== Eksterne lenker ==
Nettside
Landsmoder

Landsmoder er et begrep som blir brukt om en politisk sterk kvinne som har ledet landet sitt gjennom en lengre periode, og som på godt og vondt har påvirket utviklingen av landet sitt, og som vanligvis nyter en stor personlig popularitet, i det minste fra større deler av landets befolkning. Noen landsmødre kan være omdiskuterte og trenger ikke nødvendigvis å ha støtte fra hele folket. Begrepet tilsvarer uttrykket landsfader, som brukes om dominerende mannlige politiske skikkelser.


== Personer som ofte er omtalt som landsmødre ==
Vigdís Finnbogadóttir (Islands president 1980–1996)
Indira Gandhi (Indias statsminister 1966–1977)
Gro Harlem Brundtland (Norges statsminister 1981, 1986–1989 og 1990–1996)
Golda Meir (Israels statsminister 1969–1974)
Sirimavo Bandaranaike (Sri Lankas statsminister 1960–1965)
Angela Merkel (Tysklands forbundskansler 2005–2021)


== Se også ==
Landsfader


== Referanser ==
Koenigsegg One:1

Koenigsegg One:1 er en bil produsert av Koenigsegg. Bilen ble presentert i mars 2014 ved Geneva Motor Show. Koenigsegg vil bygge seks eksemplarer av modellen, i tillegg til fremvisningsmodellen som ble presentert på Geneva Motor Show. Alle eksemplarene er allerede solgt. Koenigsegg hadde to eksemplarer med til Goodwood Festival of Speed 2014, hvor den ble vist ved siden av andre superbiler som for eksempel McLaren P1, Ferrari LaFerrari, Porsche 918 og Pagani Huayra.
Navnet One:1 kommer fra det samlede antall hestekrefter (1 360 H/k) i forhold den totale vekten (1 360 kg), som gir modellen en 1H/k/1Kg (1 hestekraft pr. 1 kilogram). 1 360 H/k gir den samme output som en megawatt, noe bilmodellens konstruktør påstår gjør den til "verdens første megabil". Bilens hovedfokus har ikke vært så mye på å gjøre den til en bil beregnet til racerbaner enn de tidligere bilene fra Koenigsegg. Koenigsegg måtte ofre noe for å gjøre det mulig å nå disse målene med bilen.
Koenigsegg One:1 er utstyrt med en variant av den samme 5-liter twin-turboladede V8-motoren som har blitt brukt i alle Koenigsegg Ageraer. Den produserer 1 360 H/k (1,000 kW) ved 7500 rpm og 1 371 N·m (1,011 lb-ft) av dreiemoment ved 6 000 rpm. Motorens totaltvekt er ikke mer enn 197 kg takket være karbonfiber-interiør og aluminiumsskjellettet. Girkassen er en 7-trins dobbel-kobling.
Prisen er omkring 45 millioner kr. inklusive veiavgifter og moms.

Fart er angitt i km/t. Tid er angitt i sekunder.


== Referanser ==
Bakkhylides

Bacchylides (gresk: Βακχυλίδης) var en gresk lyrisk poet fra det 5. århundre f.Kr. Han ble regnet blant de ni lyriske poeter sammen med blant annet sin onkel Simonides. Hans lyriske stil ble ofte sammenlignet med den samtidige poeten Pindar. 
Han har sannsynligvis ikke vært særlig verdsatt i sin samtid, men en del av hans dikt ble samlet og nedskrevet av Aristofanes av Bysants på slutten av det 3. århundre f.Kr. En del av disse nedtegnelsene er bevart. Diktene er senere samlet og tolket av Richard Claverhouse Jebb


== Referanser ==


== Eksterne lenker ==
Bacchylides' dikt og fragmenter i engelsk oversettelse på archive.org
Erwin Feuchtmann

Erwin Jan Feuchtmann Perez (født 2. mai 1990 i Punta Arenas) er en chilensk håndballspiller som spiller for den tyske klubben Lemgo og det chilenske herrelandslaget.


== Referanser ==


== Eksterne lenker ==
(en) Erwin Feuchtmann – Det europeiske håndballforbundet (EHF) 
(fr) Erwin Feuchtmann – Ligue Nationale de Handball (LNH)